Regter Burton Fourie het gesê hy het wesenlike en dwingende redes om af te wyk van die voorgeskrewe minimum vonnis oorweeg, maar voel dit was nie in hierdie saak geregverdig nie. Hy het die aanval op die vier mans beskryf as ŉ “mini oorlog” waarvoor die motivering gierigheid was.
Abid Hussein, wat sy broer, neef en twee nabye vriende in die rooftog verloor het, het ná die vonnisoplegging buite die hof gesê hy kan nie die beskuldigdes vergewe nie. “Ek is lewend, maar ek leef nie,” het hy emosioneel gesê.